FN Herstal

FN Herstal (фр.: Fabrique Nationale d’Herstal — Нацыянальная фабрыка ў Эрсталі; FN Herstal, Fabrique Nationale ці FN) — бельгійская фірма па вырабу зброі. Уваходзіць у склад Herstal Group, якая таксама валодае такімі вытворцамі зброі, як амерыканскія Winchester Repeating Arms Company і Browning Arms Company. Гісторыя Кампанія з’явілася ў 1889 годзе, у маленькім мястэчку Эрсталь блізу Льежа. FN была створана для выканання буйнога дзяржаўнага заказу бельгійскага ўрада на вытворчасць 150 тысяч вінтовак Маўзер узору 1889 года. FN Herstal першапачаткова арыентавалася на выпуск баявога стралковага ўзбраення, што адбілася ў тагачаснай назве: Fabrique Nationale d’armes de Guerre — даслоўна «Нацыянальная фабрыка ваеннай зброі». Гэта адрознівала яе ад сучасных «калегаў», бо амаль усе значныя зброевыя фірмы вырасталі з маленькіх, часта сямейных, прадпрыемстваў і пачыналі з вытворчасці зброі для грамадзянскага рынку, напрыклад, паляўнічых стрэльбаў. Пачынаючы з 1898 года, на працягу доўгага часу кампанія цесна супрацоўнічала з амерыканскім вынаходнікам агнястрэльнай зброі Джонам Браўнінгам. У гады Другой сусветнай вайны Бельгія знаходзілася пад акупацыяй. Магутнасці прадпрыемства аказаліся вельмі запатрабаванымі для растучых патрэбаў вермахта, які ўжо планаваў рушыць на ўсход. «Fabrique Nationale» не была зачынена, а атрымала новыя заказы з боку германскіх уладаў. Так, з 1940 па 1944 гады фабрыка вырабіла для нямецкіх узброеных сіл 363 200 пісталетаў. У асноўнай сваёй масе гэта былі FN Браўнінг мадэль 1922 (палепшаная версія Браўнінга ўзору 1910) і Browning Hi-Power. Для параўнання, цюрынгскі завод у Цэла-Меліс, дзе да самага канца вайны размяшчалася галаўная вытворчасць фірмы Walther, у перыяд з 1940 па 1945 гады выпусціў 84 000 пісталетаў Walther PP і 26 000 Walther PPK. Па класіфікацыі кіравання ўзбраенняў вермахта, бельгійская зброевая фабрыка Herstal атрымала код завода-вытворцы за № 140. Адпаведна, усе адзінкі зброі, вырабленыя на ёй, мелі штамп «WaA140 ch F. N. Lüttich (BE)» або «WaA140 °F. N. Lüttich (BE)», дзе «WaA» азначала Waffenamt — кіраванне ўзбраенняў; «F. N.» — Fabrique Nationale, Нацыянальная фабрыка; «Lüttich» — Льеж (па-нямецку), і «BE» — Бельгія. З пачатку XX стагоддзя прадпрыемства пашырыла кола інтарэсаў і пачало вырабляць маторы, аўтамабілі, матацыклы. Вытворчасць матацыклаў працягвалася аж да 1965 года, вытворчасць грузавых аўтамашын — да 1970. У 1970 годзе кампанія вырабляла 98,7 % усёй паляўнічай зброі Бельгіі, асноўнымі мадэлямі былі паўаўтаматы Browning A5 (з магазінам на пяць ці два патроны) і двухствольныя стрэльбы з вертыкальным размяшчэннем ствалоў. Пасля 1970 кампанія засяродзілася на выпуску толькі ваеннай прадукцыі, чаму нямала спрыялі буйныя заказы на зброю з боку сіл НАТА. Нацыянальная фабрыка мае буйное аддзяленне ў ЗША, якое выпускае на замову амерыканскага ўрада аўтаматы M16, кулямёты M240, пісталеты і іншыя віды стралковага ўзбраення. Філіялы FNH USA — даччыная кампанія ў ЗША Вырабляемая прадукцыя FNP9-17 HANDGUNS FNP-45 FN P90 FN FAL M-249 MINIMI 5.56 Para Mk.48 mod.0 FN SCAR FN F2000 падствольныя гранатамёты аптычныя прыцэлы патроны некаторых калібраў (ад 9x19mm да 12.7x99mm(.50 Cal)) Winchester 1300 і іншае Крыніцы Спасылкі Афіцыйны сайт кампаніі Медыяфайлы На Вікісховішчы ёсць медыяфайлы па тэме Аўтамабілі, якія вырабляліся FN На Вікісховішчы ёсць медыяфайлы па тэме Матацыклы, што вырабляліся FN На Вікісховішчы ёсць медыяфайлы па тэме Салдаты з кулямётамі FN Minimi На Вікісховішчы ёсць медыяфайлы па тэме Салдаты з карабінамі FN FAL На Вікісховішчы ёсць медыяфайлы па тэме Кулямёты FN M240 На Вікісховішчы ёсць медыяфайлы па тэме Кулямёты FN MAG